**Apel ”Le Bacău francophone” nr.4**

Bună ziua, dragi colegi!

Relansăm apelul pentru revista anuală cu ISSN  ”Le Bacău francophone” nr.4. Puteți contribui cu articole până pe ***1 iulie 2021***pentru următoarele secțiuni :

1.   ***Proiecte*** derulate în anul școlar 2020-2021 însoțite de fotografii justificative

2.   Alte **activități derulate în școlile dvs** (însoțite de fotografii justificative) care nu sunt neapărat incluse într-un proiect (ZEL, Ziua francofoniei, etc), dar care merită să fie cunoscute, prezentate în limba franceză.

3.   ***Premii obținute de elevi la concursuri***de specialitate (limba franceză)

4.   ***Articole / fișe de lucru de specialitate / studii***

5.  ***Materiale prezentate / realizate în cadrul cercurilor pedagogice***

6.   ***Diseminări***

***7. Modele de bună practică***ce vizează activitatea desfășurată în această perioadă

8. ***Provocări / oportunități / dificultăți*** ale activității didactice

 Articolele vor fi redactate în limba franceză.

**Condiții de redactare:**

ARTICOLUL

- Formatul documentului: .doc / .docx

- Font: Times New Roman

- Corpul de literă (font size): 12

- Spaţiul dintre rânduri (line spacing): 1,5

- Setarea paginii (page setup):

sus (top), jos (bottom): 2cm

stânga (left), dreapta (right): 2cm

        În cazul în care materialul conţine şi imagini, acestea vor fi trimise şi individual, în format jpg, la rezoluţia maximă disponibilă.

BIBLIOGRAFIA

***Atât notele, cât și bibliografia se vor scrie la sfârșitul articolului (nu la subsolul paginii).***

        Bibliografia trebuie să fie organizată în ordinea strict alfabetică a numelor autorilor. Dacă lucrarea citată are mai mulţi autori, vor fi citaţi toţi. Titlurile lucrărilor vor fi redate în limba de origine, dacă este cazul. Dacă s-a consultat o traducere se precizează, de asemenea, numele traducătorului şi ediţia românească folosită. În cazul citării unui studiu/articol dintr-un periodic, se precizează numele acestuia, numărul şi anul publicării, precedate de cuvântul „În”. Cuvintele „pagina” şi „paginile” pot fi abreviate în mai multe feluri; se recomandă abrevierile p./pp. În cazul citării unui articol de pe Internet, se precizează autorul şi titlul articolului, ultima accesare şi pagina web unde poate fi accesat (disponibil la/disponible sur).

<http://www.bibnat.ro/dyn-doc/publicatii/NORME%20DE%20REDACTARE.pdf>

Articolele si fotografiile justificative vor fi trimise până la data de 1 iulie 2021 la adresa de mail: [bacaufrancophone@gmail.com](mailto:bacaufrancophone@gmail.com)

Cu respect,

Echipa de redacție